
Број: 401-00-47/2015-04                                  Датум: 27. октобар 2015. године 

На основу члана 34. Закона о слободном приступу информацијама од јавног значаја ("Службени гласник РС", бр. 120/04, 54/07, 104/09 и 36/10 ), члана 59. Закона о заштити података о личности („Службени гласник“ РС, број 97/08, 104/09, 68/12 - одлука УС и 107/12), члана 3. став 3. Одлуке о раду стручне Службе Повереника за информације од јавног значаја и заштиту података о личности ("Службени гласник РС", број 46/13), члан 51. став 3. Закона о јавним набавкама ("Службени гласник РС", број 124/12, 14/15 и 68/15), генерални секретар Службе Повереника по овлашћењу Повереника за информације од јавног значаја и заштиту података о личности број 021-01-00016/2015-04/1 од 12. фебруара 2015. године, доноси  

О Д Л У К У

1.  Доноси се План набавки за 2015. годину, који је саставни део ове одлуке.

2. План набавки за 2015. годину обухвата набавку добара и услуга за потребе Повереникa за информације од јавног значаја и заштиту података о личности у укупном износу од 14.735.000,00 динара без пореза на додату вредност као и план набавки добара и услуга на које се не примењује Закон о јавним набавкама у износу од 5.900.000,00 динара  без пореза на додату вредност. 

3. Средства за реализацију Плана набавки за 2015. годину обезбеђена су Законом о буџету Републике Србије за 2015. годину („Службени гласник РС“ бр.142/2014), извор финансирања 01, функција 160, раздео 11– Повереник за информације од јавног значаја и заштиту података о личности и буџетом пројекта „Изградња капацитета Повереника за информације од јавног значаја и заштиту података о личности за ефективно и адекватно извршавање његових  законских овлашћења и обезбеђивање остваривања права на слободан приступ информацијама и права на заштиту података у складу са европским стандардима“, ознаке ПОВ-01-2015, извор финансирања 05 –  донације иностраних земаља,  на основу Споразума о спровођењу пројекта број 337-00-00018/2015-04/1 од 18.09.2015. године, закљученог између Канцеларије за европске интеграције и Повереника за информације од јавног значаја и заштиту података о личности.
  4.  Ступањем на снагу ове одлуке престаје да важи Одлука број 404-02-00024/2014-04 од 6. јануара 2015. године
5. Ова одлука ступа на снагу наредног дана од дана доношења.








  ГЕНЕРАЛНИ СЕКРЕТАР











Маринко Радић

PAGE  
2

